**Farské oznamy**

**Tretia pôstna nedeľa - rok C (23. 3. 2025)**

|  |  |  |
| --- | --- | --- |
| Pondelok | Zvestovanie Pána, vigília | 17.30 |
| Utorok | Zvestovanie Pána, slávnosť | 7.00 |
| Streda |  | 17.30 |
| Štvrtok |  | 7.00 |
| Piatok |   | 17.00 |
| Sobota |  | 17.00 Oblazov |
| Nedeľa | Štvrtá pôstna nedeľa – Nedeľa Laetare | 8.00 a 10.30 |

Dnes o 15.00 pozývam na krížovú cestu.

V stredu o 18.30 pozývam na stretnutie Alfa pre dospelých a v piatok o 18.30 hod. mládež na birmovanecké stretnutie.

Ďakujem všetkým, ktorí sa chceli zúčastniť celodennej brigády v sobotu. V týždni po novej obhliadke, keď sme odkryli kus omietky sa ukázalo, že je v dobrom stave, za čo vďačíme dôstojnému pánovi Šupovi, ktorý ju robil a pani pamiatkarka rozhodla, že ju nemusíme obiť až na kameň a môžeme ju tam nechať. Tatko nám ušetrila prácu i peniaze. Naši chlapi odstránili prístrešok, za čo im ďakujem. O ďalšom postupe vás budem informovať.

Od 2.8. – 9.8. 2025 vás pozývam na farskú púť do Medžugoria. Bude tam stretnutie mládeže Mladifest. Púť je otvorená pre všetkých, tým, že program v Medžugorii je prispôsobený mládeži, aj vo forme prednášok. Navštívili by sme spolu miesta zjavenia Podbrdo i Križevac. Dva dni by sme strávili pri mori a to cestou tam i späť. Cena za pobyt je 350 eur, je v nej zahrnuté cestovné, ubytovanie a 4x polopenzia. Nie je v nej zahrnuté poistenie. Kapacita je 48 miest. Pozývam vás stráviť spoločne čas odpočinku i duchovného načerpania.

Vzadu na stolíku si môžete kúpiť časopis Ostaňte v mojej láske za 2,5 eur alebo si zobrať katechézu pre rodiny alebo Pôstnu krabičku.

Na budúci týždeň zo soboty na nedeľu sa mení čas. O 02.00 hodine si posunieme hodiny na 3.00 letného času.

Základná škola Kotešová vás srdečne pozýva na Deň otvorených dverí, ktorý sa uskutoční vo štvrtok 27.3. od 7.40 – 10.25hod.

Na Tv Lux bude dnes ďalší príbeh zo seriálu The Chosen – Vyvolení. Pozývam si ho pozrieť.

Ďakujem za vaše modlitby, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.20. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Ak Pán dá, tak týždeň po Veľkej noci teda 28.4. by sme začali s rekonštrukciou nášho kostola. Začali by sme stavať lešenie a pravdepodobne od 5.5. by sme začali s prácami na streche a fasáde. Chcem poprosiť mužov, dobrovoľníkov, či by nám pri tom mohli pomôcť s pomocnými prácami pre klampiarov i na fasáde. Predstava je taká, žeby sme vytvorili pracovné skupiny ideálne na každý deň 5 mužov doobeda a 5 mužov poobede. Doobeda by som chcel poprosiť a osloviť najmä dôchodcov, ktorí sú na tom zdravotne dobre a majú chuť pomôcť, lebo ostatní muži musia byť v práci. Ak by sme dokázali vytvoriť 10 takýchto skupín (5doobeda od pondelka do piatku a 5 poobede). Teda každý muž by obetoval jeden deň v týždni po dobu napr. 6 týždňov. Nikto by sa pri tom veľa nenarobil a spoločne by sme to zvládli. Prosím, aby ste nad tým porozmýšľali a ochotní muži nech sa prihlásia v sakristii alebo u mňa na telefón 0903248077 alebo u Braňa Grofčíka 0907559612 s tým, žeby nám veľmi pomohlo, keby mali vybraný deň alebo dni, ktorí môžu pomôcť. Prosím ženy, keby to mužom doma odkázali a v mojom mene ich poprosili.